
J e g y z ő k ö n y v

Készült a Bácsalmás Város Önkormányzata Képviselő-testületének 2012. március 1-jén, 13.00 órai kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Tanács Róbert és Turcsányi Csaba képviselők (5), valamint

dr. Keresztury Monika jegyző (1);
Jegyzőkönyvvezető: Zobokiné Bite Gyöngyi testületi ügyintéző;
Távolmaradását jelezte:
dr. Bakó Mária Lujza, Bánfi Attila, Nagy Gábor és Pálmai Zoltán képviselő (4).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Tájékoztatásul elmondja, hogy dr. Bakó Mária Lujza, Bánfi Attila, Nagy Gábor és Pálmai Zoltán képviselők a távolmaradásukat jelezték. Jegyzőkönyv-hitelesítőknek dr. Tanács Róbert és Turcsányi Csaba képviselőket javasolja, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

28/2012. (III. 1.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete dr. Tanács Róbert és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívó szerinti napirendi pont megtárgyalását javasolja, majd a javaslatát – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
29/2012. (III. 1.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2012. március 1-jei rendkívüli ülésén a következő napirendi pontot tárgyalja meg:

1.
Hozzájáruló nyilatkozat a Bácsalmási Önkormányzati Közszolgáltatási Közhasznú Nkft. LEADER pályázatának megvalósításához
1. napirendi pont

Hozzájáruló nyilatkozat a Bácsalmási Önkormányzati Közszolgáltatási Közhasznú Nkft. LEADER pályázatának megvalósításához
(Szóbeli előterjesztés, a polgármesteri határozati javaslat és az MVH hiánypótlásra felszólító levele a jegyzőkönyv melléklete.)

Németh Balázs polgármester elmondja, hogy a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) az előző év végén LEADER pályázatot nyújtott be tájképjavító erdősítés és fásítás célterületre. Az MVH hiánypótlásként hozzájáruló nyilatkozatot kért az ingatlan tulajdonosától, mely szerint a BÖKK Nkft. jogosult a pályázatban feltüntetett ingatlanon megvalósítani a beruházást, és az ingatlant az üzemeltetési kötelezettség lejártáig használni. Javasolja a tulajdonosi hozzájárulás megadását. Kérdés, észrevétel nem lévén a kiadott határozati javaslat elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:

30/2012. (III. 1.) Bácsalmás v. öh.

Hozzájáruló nyilatkozat a Bácsalmási 
Önkormányzati Közszolgáltatási 
Közhasznú Nkft. LEADER pályázatának 
megvalósításához 
Határozat
Bácsalmás Város Önkormányzatának Képviselő-testülete úgy dönt, hogy tulajdonosi hozzájáruló nyilatkozatát adja a 23/2007. (IV. 17.) FVM rendelet 27. § (1) bekezdés b) pontjának megfelelően, hogy a Bácsalmási Önkormányzati Közszolgáltatási Közhasznú Nonprofit Kft. jogosult a LEADER „Tájképjavító erdősítés és fásítás” pályázat keretében megvalósuló beruházást az okiratban feltüntetett ingatlanon (bácsalmási 1997/1, 1263, 1247 hrsz.) megvalósítani, és az ingatlant az üzemeltetési kötelezettség lejártáig használni. 

Határidő: azonnal

Felelős: Németh Balázs polgármester

Operatív felelős: Barta Tiborné Gáll Ágnes, a BÖKK Nkft. ügyvezetője

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Barta Tiborné Gáll Ágnes, a BÖKK Nkft. ügyvezetője

Németh Balázs polgármester – több napirendi pont nem lévén – megköszöni a részvételt, és az ülést 13 óra 10 perckor berekeszti.
K. m. f.


           Németh Balázs


 dr. Keresztury Monika


            polgármester                          

  
               jegyző

                         dr. Tanács Róbert

                 Turcsányi Csaba


                                        képviselők, jegyzőkönyv-hitelesítők

